Den Vest-Sjællandske Avis, 1818-12-16
Oversigt over Dagens udenlandske Nyheder. Der vilde ikke gives noget bedre Beviis paa den almindelige Fredstilstands Varighed paa Jorden, end naar det skulde stadfæste sig hvad der fortælles i de nyeste Blade man har fra Nyenork, at Friestaternes Regiering har givet Oberste King, som commanderer i Pensacola Ordre til at udlevere denne Stad til den første Spanske Officeer, som er forsynet med Fuldmagt til at modtage den enten fra den Spanske Minister Ridder Don Onis eller fra den forrige Gouverneur i Pensacola Hr. Masott. (Denne Beslutning vilde enten være et Beviis paa Regieringens Maadehold, ifald det skulde være Hensigten deraf, først at overlevere Staden til Spanierne for siden at afkiøbe dem Floriderne paa en meere hæderfuld Maade for dem; eller paa dens Fredskierlighed, dersom den ganske vilde give Staden igien tildage til Spanien, og hvor klogt vilde dette ikke være handlet; Friestaterne ere i et for stort Sving fremad, til at de burde udsætte sig for at blive standsede deri, ved at paadrage sig Krig med England for at fordlive i Besiddelse af to, vel frugtbare og fordeelagtigt beliggende, men dog endnu øde Lande, og som dog engang i Tiden efter Begivenhedens naturlige Gang maae komme til at tilhøre dem. - Ogsaa i Overcanada, hvor den Engelske Regiering har havt den Ubehagelighed, at en betydelig Misfornøielse har givet sig tilkiende, og som er gaaet saavidt, at der er bleven giort Forsøg paa at organisere et Oprør, og at Urostifterne have udvalgt Deligerede, som ere traadte sammen i et eget Convent, tegner det til at Rolighed og Orden vil vende tilbage; man har Efterretninger, derfra som gaae til den 14de October hvori meldes, at den Brittiske Governeur Maitland har aabnet Parlamentets Møder i Overcanada, og der gjort det Forestillinger saavel til at gjøre en Ende paa disse Uordener, som til at vaage over paa den anden Side, at Folket ikke bliver berøvet ved dette ulovmæssige Convents Ophævelse, sin Rettighed til at forsamle sig for at indlevere Bønskrifter. Begge Kammerne i Parlamentet, saavel det lovgivende Conseil som Underhuset, besvarede Gouverneurens Proposition paa en fuldkommen tilfredsstillende Maade. (Det er imidlertid en farlig Omstændighed nok for Storbrittannien, i Tilfælde af en Krig med de Nordamerikanske Friestater, at en saadan Misfornøielse finder Sted i de tilstødende Engelske Besiddelser, ogsaa en Bevæggrund for England til at vedligeholde Freden med Nordamerika.) – Det er endnu tvivlsomt om den Nordamerikanske Regiering vil erkiende Buenos Ayres for en uafhængig Stat, dens Commissarier ere ueenige derom. Hr. Rodney stemmer derfor, men Hr. Graham derimod. (Sagen er, som man kan see af Forhandlingerne i Congressen, at man beskylder Overdirecteuren i denne Republik, Punerredden, for at han regierer Staten paa en temmelig urepublikansk Maade, hvilket mishahager Nordamerikanerne). Mærkeligt er det derfore, at Englænderne indlade sig i Underhandlinger med Artigas, og derved saa godt som erkiende hans Usurpation; thi man læser, at den Brittiske Flaade Commissair paa Platafloden, Sir Edvard Frank land, har afsluttet en Traktat med ham for at udbrede den Engelske Handel paa den østlige Side af Plata floden, hvori Artigas endnu besidder Havnene Santa Rosa, Santa Lucia, som er hans Hovedqvarteer, og Stæderne Sance og Soriano, hvor han har sine Arsenaler. Denne Mand er nu 70 Aar, Commandanterne i de forskiellige Distrikter paa den østlige Side skulle nu have forenet sig for at danne en Republik og have udvalgt ham til dens Overhoved, uagtet han har undskyldt sig med sin høie Alder. Hans Soldater ere kun slet klædte og nærede, og blive aldeles ikke betalte; men Generalens Exempel og Kiærlighed til Friehed giør dem følesløse ved alle deres Besværligheder, blive de overvundne, saa bede de aldrig om Pardon. Jndvaanerne ere meget uvidende; men Artigas, anlægger Skoler overalt; Rettergangen bliver bestyret med Apartiskhed og Handelen er givet frie paa Platastrømmen, men den uafladelige Krig forhindrer den offentlige Velfærd fra at fremblomstre. – Jndependenterne i Chili organisere stedse meere deres Landmagt, 8500 Mand staae allerede opstillede i forskiellige Corps.